Obsah metodického listu
1. Cieľ, zameranie aktivity: Oboznámiť žiakov s potravinárskymi produktmi, ktoré si vieme na Slovensku vypestovať sami, ktoré sú kvalitné, čerstvé a zdravé. Upevňovať v žiakoch  povedomie, že je treba dávať prednosť nášmu kvalitnému  pred cudzím.
2. Vyučovací predmet: Vlastiveda 6.ročník A variant -  Slovenská republika. Zásady správnej výživy. Prírodopis 7.ročník A variant – Pole ako životné prostredie Záhrady a sady. Prírodopis  8.ročník A variant Tráviaca sústava – Príjem potravín. Vecné učenie 8.ročník B variant – Ovocie a zelenina. 
3. Pomôcky: PC, potravinová mapa Slovenska, omaľovánky, letáky, farbičky, obaly z potravinárskych produktov.
4. Príprava: V rámci prípravy vyučujúci využil prístupné informácie zo  školských učebníc, internetu a vypracoval k nim zodpovedajúce pracovné listy vo forme omaľovánok.
5. Postup / Realizácia Zopakovali sme si poznatky z vecného učenia, vlastivedy a zemepisu o Slovensku (povrch, podnebie, vodstvo a pod.) Podrobnejšie sme rozobrali oblasť poľnohospodárstva. Žiaci vymenovali  plodiny, ktoré sa na Slovensku pestujú a živočíchy, ktoré sa u nás chovajú. Následne sa oboznámili s tzv. potravinovou mapou Slovenska, ktorá približuje jednotlivé kraje a to, čo sa v nich s ohľadom na klímu pestuje a chová. Produkty žiaci vyfarbovali formou omaľovánok a pripevňovali na tabuľu k zodpovedajúcim krajom. Následne listovali v letákoch a vyhľadávali produkty označené logami, ktoré napovedajú, že ten-ktorý výrobok bol vyrobený na Slovensku. Overovali si to aj priamo na výrobkoch - identifikáciou čiarového kódu.
6. Zhrnutie : Naučili sme sa spoznať Slovensko z pohľadu pestovateľského a chovateľského.. Uvedomili sme si, že sme krajina, kde dokážeme vypestovať a vyrobiť takmer všetky druhy potravín, ktoré sú pre nás čerstvé, zdravé a chutné.
7. Prílohy: Obrázok zostavený z potravinovej mapy Slovenska a obrázkov surovín, resp, potravín zo slovenských zdrojov. 

